Pėsčiųjų viadukas magistralėje A2 (Ukmergė)

Pėsčiųjų viadukas magistralėje A2 ties Ukmerge – inžinerinis statinys automagistralės  72-ajame kilometre, stovintis šalia Žemaitkiemio sankryžos Ukmergės rytiniame pakraštyje, šalia kelio  ašies. Tai šiuolaikiškas plieninis, arkinis pėsčiųjų viadukas, užtikrinantis saugų gyventojų judėjimą tarp priešingose pusėse esančių autobusų stotelių („Nuotekų kryžkelė“) ir gretimų gyvenviečių. 2016 m. duomenimis, tai buvo vienintelis šią automagistralę kirtęs pėsčiųjų viadukas.Magistraliniame kelyje A2 iškils pirmasis pėsčiųjų viadukas  lrytas.lt Pėsčiųjų viadukas magistralėje A2 ties Ukmerge  „Lietuvos keliai“, 2016, Nr.1 Viadukas yra vienas iš konkurso „Lietuvos metų gaminys 2017“ nugalėtojų statybos ir statybinių medžiagų pramonės grupėje.Paskelbti geriausi statybų sektoriaus įmonių įgyvendinti projektai sa.lt, 2017-12-18

Pėsčiųjų viaduką 2015-2016 m. pastatė AB „Panevėžio keliai“. Projektas Ukmergės miesto Nuotekų gatvės sankryžoje su A2, t. y. Žemaitkiemio sankryžoje, kartu apėmė ir magistralės avaringą 1,223 km ilgio ruožą. Šioje atkarpoje nutiesti jungiamieji keliai bei padaryti išplatinimai abiejose kelio pusėse su dviem žiedinėmis sankryžomis, įrengtomis prie magistralės tilto per Šventąją, už 0,8 km Panevėžio kryptimi. Priešingoje pusėje nuo pėsčiųjų viaduko, 2 km link Vilniaus, stūkso viadukas magistralės ir kelio  sankryžoje. 

 Konstrukcija 

Statybų pradžioje buvo supilta žemės sankasa pėsčiųjų viadukui įrengti, pastatytos viaduko atramos. Įrengti dviejų tipų pamatai atramoms pastatyti: gręžtiniai ir gilieji. Pagrindinės atramos – iš monolitinio betono, o pandusų ir laiptatakių atramos – plieninės. Pėsčiųjų ir dviračių takai nutiesti abiejose magistralės pusėse nuo įvažiavimų į Ukmergę ir gretimo Jogvilų kaimo link. Takų plotis siekia nuo 1 iki 3,24 m.

Viaduko konstrukciją sudaro plieninės 58 m ilgio, 77 t svorio arkos, kurių apatinėje dalyje įrengta perdanga su lieta betonine kelio danga pėstiesiems ir dviratininkams. Statybai išskirtinumą suteikė tai, kad visa viaduko konstrukcija buvo surenkama vietoje, ir nestandartiškai vykdomi jos kėlimo darbai. ‎Viadukas pasižymi ypatinga konstrukcija. Perdangos svorio centras dėl nestandartinių inžinerinių sprendinių yra ne perdangos apačioje, todėl jos kėlimas ir pasukimas bei pastatymas ant atramų buvo sudėtingesnis.Magistralėje netoli Ukmergės – viaduko užkėlimo darbai  vz.lt Plieninės konstrukcijos buvo pagamintos gamykloje Lenkijoje ir Lietuvoje pristatytos tiesiai į statybvietę kelyje. Čia metalo segmentai ant žemės buvo tarpusavyje sujungti suvirinimo būdu. Arka kėlimui buvo parengta magistralės skiriamojoje juostoje, nukreipta išilgai kelio. Visa 58 m ilgio, 77 t svorio konstrukcija dviem kėlimo kranais buvo pakelta ir uždėta ant anksčiau paruoštų atramų. Darbai vyko naktį, eismą sustabdžius trims valandoms ir nukreipus per Ukmergės miesto apylanką. 

Viadukas neturi tarpinės atramos, visa jo konstrukcija atremta į dvi kraštines atramas už kelio važiuojamosios dalies ribų, todėl tai sumažina eismo įvykių riziką. Viaduko gabaritai leidžia važiuoti automobiliams, kurių aukštis su kroviniu siekia 5,5 m.Magistralėje Vilnius–Panevėžys užbaigtas pirmasis pėsčiųjų viadukas sa.lt 

 Šaltiniai 

 Nuorodos 

 Pėsčiųjų viaduko magistralėje A2 užkėlimas ant įrengtų atramų youtube.com

Kategorija:Ukmergės rajono tiltai
Kategorija:Lietuvos viadukai
Kategorija:Lietuvos arkiniai tiltai
Kategorija:Lietuvos pėsčiųjų tiltai
Kategorija:Magistralinis kelias A2 (Lietuva)